Vyf vas wat glo 13-jarige verkragVyf mans is in hegtenis geneem nadat hulle glo ŉ 13-jarige meisie om die beurt verkrag het in Mafikeng in Noordwes. Sers. Kelebogile Moiloa, ŉ polisiewoordvoerder, sê die mans, tussen die ouderdomme van 19 en 23, is Dinsdag in hegtenis geneem. Die mans het die meisie glo in Julie vanjaar en weer op 13 September om die beurt verkrag. Moiloa sê geen verdere besonderhede is in die stadium bekend nie. Die polisie het glo uitgevind van die beweerde verkragting nadat ŉ onderwyser agtergekom het dat die meisie se gedrag verander het en haar daaroor uitgevra het. Die meisie het aan die onderwyser vertel sy is verkrag. Die mans sal na verwagting Donderdag in die Mafikeng-landdroshof verskyn.